เอาใจเขามาใส่ใจเรา ให้เกียรติผู้อื่น สุภาพเสมอ
มองหาทางลาดที่ขึ้นลงสะดวก โดยมากแล้วจะอยู่ด้านข้างประตูหรือใกล้ห้องน้ำ บันไดและลิฟต์ เมื่อต้องผ่านทางที่มีอุปสรรคให้ถามผู้ใช้วีลแชร์ว่า "ไปอย่างไรถึงจะสะดวกที่สุดคะ/ครับ?" รอคำตอบและปฏิบัติตามคำแนะนำอย่างเคร่งครัด หากคุณเป็นผู้จัดงานต่างๆ ให้ตรวจสอบว่ามีความสะดวกต่อผู้ใช้วีลแชร์ ตรวจสอบสถานที่ว่ามีอุปสรรคในการเข้าอาคารหรือไม่ ตรวจสอบว่าทางเดินระหว่างที่นั่งและโถงทางเดินกว้างพอให้วีลแชร์ผ่านได้สะดวก ห้องน้ำควรมีพื้นที่มากพอให้กลับวีลแชร์ได้และมีราวจับ หากงานอยู่ในพื้นที่เปิด พื้นผิวจะต้องให้วีลแชร์ผ่านได้อย่างสะดวก พื้นกรวด ทรายหรือพื้นที่ไม่เสมอกันอาจเป็นอุปสรรคได้ พื้นที่สาธารณะบางตำแหน่งมีไว้สำหรับผู้ใช้วีลแชร์ ห้องน้ำบางห้อง ที่จอดรถ และโต๊ะเรียนที่มีไว้สำหรับอำนวยความสะดวกให้ผู้ใช้วีลแชร์ อย่าใช้พื้นที่เหล่านี้เว้นแต่คุณมาเป็นเพื่อนผู้ใช้วีลแชร์ คุณมีทางเลือกในการใช้ห้องน้ำ ที่จอดรถ และโต๊ะเรียนทั้งหมดได้ในขณะที่ผู้ใช้วีลแชร์ใช้ได้แค่พื้นที่เข้าถึงได้สะดวกเท่านั้น  เมื่อไปซื้อของให้ระวัง ผู้ใช้วีลแชร์หรือสกูตเตอร์ พยายามอยู่ด้านเดียวของทางเดินเพื่อแบ่งปันที่ให้ผู้อื่น เดินให้เหมือนกับคุณขับรถ เมื่อจอดรถ ให้หลีกเลี่ยงการจอดข้างๆ รถตู้ที่มีทะเบียนคนพิการที่อาจจอดห่างจากรถคันอื่น รถตู้สำหรับคนพิการอาจต้องการพื้นที่ว่างข้างรถตู้เพื่อเปิดทางลาดให้วีลแชร์เข้า-ออกยานพาหนะได้ ที่จอดรถคนพิการในบางสถานที่อาจไม่เพียงพอสำหรับทางลาด ดังนั้นรถตู้ที่มีทางลาดต้องจอดห่างจากรถคันอื่น เพื่อให้มีพื้นที่ หากคุณพบสถานการณ์ที่ผู้ใช้วีลแชร์อาจต้องการความช่วยเหลือ ให้ถามก่อน อย่ารู้สึกโกรธหากถูกปฏิเสธ เขาหรือเธออาจต้องการช่วยเหลือตนเอง  ตัวอย่างเช่น หากคุณพบผู้ใช้วีลแชร์ที่ทางเข้าอาคาร คุณอาจถามว่า"เปิดประตูให้ไหมคะ/ครับ" หากคุณเห็นผู้ใช้วีลแชร์มีความลำบากในการใช้ทางลาดที่ชัน อาจถามว่า "ให้ผม/ฉันช่วยเข็นขึ้นทางลาดไหมคะ/ครับ" อย่าช่วยเข็นวีลแชร์โดยไม่ได้รับอนุญาตเพราะเจ้าของวีลแชร์อาจปรับไว้ให้เหมาะกับการย้ายตัวไปมา การที่ใครสักคนนั่งวีลแชร์ไม่ได้หมายความว่าเขาเป็นอัมพาตหรือเดินก้าวสั้นๆ ไม่ได้ บางคนใช้วีลแชร์เนื่องจากไม่สามารถยืนได้เป็นระยะเวลานานหรือมีอุปสรรคในการเดิน โดยมากแล้ว ผู้ป่วยโรคหัวใจจะใช้วีลแชร์เพื่อไม่ให้ออกแรงมากเกินไป หากคุณสงสัยว่าผู้อื่นใช้วีลแชร์ทำไม ให้ถามดีกว่ามานั่งคาดเดาคำตอบเอง ถามคำถามปลายเปิดเพื่อให้คู่สนทนามีโอกาสตอบปฏิเสธ เช่น "ขออนุญาตถามได้ไหมคะ/ครับ ทำไมคุณถึงนั่งวีลแชร์คะ/ครับ?"   ถามผู้ใช้วีลแชร์ถึงสาเหตุที่ใช้วีลแชร์เมื่อคุ้นเคยกันดีแล้ว คำถามนี้ไม่เหมาะสมสำหรับคนเพิ่งรู้จักกัน หากมีผู้อื่นมากับผู้ใช้วีลแชร์ ให้เขาอยู่ในวงสนทนาด้วยแต่ไม่ใช่มาแทนที่ผู้ใช้วีลแชร์ ตัวอย่างเช่น อย่าถามเรื่องผู้ใช้วีลแชร์กับผู้ที่มาด้วย เมื่อสนทนากับผู้ใช้วีลแชร์เป็นระยะเวลานาน ให้นั่งลง ผู้ใช้วีลแชร์อาจเหนื่อยหากต้องเงยหน้ามองคู่สนทนา หากตบบ่าหรือพิงวีลแชร์อาจนับว่าไม่ให้เกียรติได้ เขาหรือเธออาจใช้วีลแชร์เพราะประสบอุบัติเหตุ การแตะตัวนอกจากจะแสดงความเวทนาเกินเหตุแล้วยังอาจทำให้ผู้ใช้วีลแชร์เจ็บตัวอีกด้วย ให้ปฏิบัติกับวีลแชร์เหมือนเป็นอีกอวัยวะหนึ่งของผู้ใช้ หากการตบบ่าผู้ใช้วีลแชร์ไม่เหมาะสม ก็อย่าไปแตะวีลแชร์โดยไม่จำเป็น การทักทายอย่างจริงใจจะช่วยสร้างความสัมพันธ์และทลายกำแพงที่กั้นการเชื่อมสัมพันธ์   แม้ในกรณีที่ฝ่ายตรงข้ามใส่แขนเทียม การไหว้ทักทายก็เป็นสิ่งที่ทำได้ หากฝ่ายตรงข้ามไม่รับไหว้ เขาหรือเธอก็ปฏิเสธอย่างสุภาพ อย่าไปโกรธเคือง การปฏิเสธอาจเกี่ยวข้องกับการใช้ร่างกายซึ่งไม่เกี่ยวกับคุณ อย่าปรุงแต่งคำพูดเพื่อหลีกเลี่ยงการกล่าวถึงการเดินหรือวิ่ง ความพยายามหลีกเลี่ยงวลีทั่วไปเช่น "เดินตามรอยเท้า" อาจทำให้บทสนทนาน่าอึดอัด ผู้ใช้วีลแชร์ส่วนใหญ่ไม่ได้คิดว่าวลีทั่วๆ ไปเหล่านั้นทำร้ายจิตใจแต่อย่างใด เช่นเดียวกันบทสนทนาใดๆ ก็ตาม หากฝ่ายตรงข้ามบอกคุณโดยตรงให้หลีกเลี่ยงวลีบางอย่าง ให้เคารพและให้เกียรติสิ่งที่ผู้อื่นขอ ผู้ใช้วีลแชร์ก็ต้องรับมือกับคำล้อเล่นบ่อยๆ อยู่แล้ว ไม่ว่ามุกคุณจะฟังดูใจดีน่ารักขนาดไหน ก็อาจทำให้ผู้อื่นรำคาญใจได้ การล้อเล่นจะเบนความสนใจจากตัวบุคคลไปยังวีลแชร์แทน หากผู้ใช้วีลแชร์เล่นมุกเกี่ยวกับวีลแชร์ของเขาหรือเธอเอง ก็ร่วมเล่นด้วยได้ แต่อย่าเป็นคนเริ่มก่อน
เข้าใจถึงความลำบากในการใช้วีลแชร์ในที่สาธารณะเมื่อไปเป็นเพื่อนผู้ใช้วีลแชร์. คำนึงถึงผู้อื่นเมื่อใช้พื้นที่สาธารณะ. อาสาช่วยเหลือแต่อย่าทึกทักเอาเองว่าผู้ใช้วีลแชร์ต้องการความช่วยเหลือ. อย่าสันนิษฐานไปเองเกี่ยวกับความสามารถของผู้อื่น. สนทนาโดยตรงกับผู้ใช้วีลแชร์. ขออนุญาตก่อนแตะตัวผู้ใช้วีลแชร์หรือวีลแชร์ของเขาหรือเธอ. เมื่อคุณเจอผู้ใช้วีลแชร์เป็นครั้งแรก ให้สวัสดีตามปกติอย่างที่คุณทักทายคนอื่น. สนทนากับฝ่ายตรงข้ามสบายๆ เช่นเดียวกับที่คุณคุยกับทุกคน. อย่าออกความเห็นหรือเล่นมุกตลกเกี่ยวกับวีลแชร์ของผู้อื่น.
https://www.wikihow.com/Interact-with-a-Person-Who-Uses-a-Wheelchair https://www.wikihow.com/Interact-with-a-Person-Who-Uses-a-Wheelchair https://www.wikihow.com/Interact-with-a-Person-Who-Uses-a-Wheelchair
Being Considerate Being Respectful Being Polite